[{"text_idx": "#000000", "text": "Coginio\u2019n iach gyda chig coch"}, {"text_idx": "#000002", "text": "Meddyliwch am facwn, meddyliwch am frecwast. Gyda Diwrnod Rhyngwladol Bacwn ar y gorwel (dydd Sadwrn 5 Medi), dyma ddwy rysa\u0301it frecwast wych i roi\u2019r cychwyn gorau posibl i\u2019ch diwrnod."}, {"text_idx": "#000003", "text": "Os mai brecwast wedi ffrio sy\u2019n eich sbarduno yn y bore, mae ein rysa\u0301it brecwast llawn Cymreig newydd sbon yn berffaith i chi. Mae\u2019r triawd o borc \u2013 sy\u2019n cynnwys bacwn cefn crimp, selsig a phwdin gwaed \u2013 yn cael ei weini gyda rosti tatws bara lawr, ac mae\u2019n werth codi o\u2019r gwely i\u2019w flasu."}, {"text_idx": "#000004", "text": "Neu, i\u2019r rhai ohonoch sy\u2019n mwynhau brecwast swmpus ond heb y pwysau o jyglo\u2019r holl elfennau gwahanol, rhowch gynnig ar y patis porc a chig moch brecinio hyn sy\u2019n siw\u0302r o lenwi\u2019r bol. Maen nhw yr un mor flasus gyda thomatos bach ac w\u0302y wedi\u2019i botsio, neu gallwch chi roi croeso i\u2019r carbs drwy ychwanegu myffin Seisnig wedi\u2019i dostio\u2019n ysgafn."}, {"text_idx": "#000006", "text": "Mae cig moch o ansawdd wedi\u2019i halltu\u2019n sych wedi\u2019i brynu gan gynhyrchydd neu gyflenwr Porc Blasus yn debygol o gynnwys llai o gyffeithyddion ac ychwanegion na chig moch arferol o\u2019r archfarchnad. Mae\u2019r dull halltu sych hefyd yn golygu y bydd yn gollwng llai o ddw\u0302r yn ystod y broses goginio, felly yr hyn a welwch pan fyddwch yn ei brynu yw\u2019r hyn a gewch go iawn.\nMae bacwn cefn yn llawer is mewn braster nag y gallech ei feddwl, yn enwedig wrth docio\u2019r croen a\u2019i grilio yn hytrach na\u2019i ffrio.\nO\u2019i fwyta\u2019n gymhedrol (tua 70-100g y dogn) ac fel rhan o ddeiet cytbwys, iach, mae bacwn a thoriadau porc eraill yn ffynhonnell o faetholion a ffynhonnell gyfoethog o fitaminau B, gan gynnwys B3, B6 a B12, sy\u2019n cadw\u2019r system nerfol yn iach ac yn gysylltiedig a\u0302 bywiogrwydd ac iechyd da yn gyffredinol."}]